# Η οικονομία της ευημερίας

Είναι πλέον κυρίαρχη η αντίληψη ότι οι οικονομικές επιδόσεις και η κοινωνική πρόοδος θα πρέπει να μετρούνται βάσει κριτηρίων «πέραν του Ακαθαρίστου Εγχωρίου Προϊόντος - ΑΕΠ». Από την άποψη αυτή, αναγνωρίζεται ολοένα και περισσότερο ότι η χρήση του ΑΕΠ ως μοναδικής πυξίδας μας δεν επιτρέπει στους υπεύθυνους χάραξης πολιτικής να διαμορφώσουν μια επαρκώς λεπτομερή και ακριβή εικόνα των αποτελεσμάτων που έχει η οικονομία για τους πολίτες ή του μακροπρόθεσμου αντικτύπου που έχει η ανάπτυξη στη βιωσιμότητα. Η ΕΕ ήταν μεταξύ των πρώτων θεσμών που αναγνώρισαν τη σημασία που έχει η σχετική συζήτηση. Ο Οργανισμός Οικονομικής Συνεργασίας και Ανάπτυξης ΟΟΣΑ είχε εξέχοντα ρόλο στην ανάπτυξη της έννοιας της «πολυδιάστατης ευημερίας» ως εργαλείου για τη διενέργεια έρευνας και μετρήσεων και για τη χάραξη πολιτικής· προς τούτο, χρησιμοποίησε μέσα όπως το πλαίσιο ευημερίας του ΟΟΣΑ, το πλαίσιο του ΟΟΣΑ για μέτρα πολιτικής όσον αφορά την ανάπτυξη χωρίς αποκλεισμούς, την πρωτοβουλία για καλύτερες συνθήκες ζωής και την πρωτοβουλία «Νέες προσεγγίσεις οικονομικών προκλήσεων». Υπάρχει αξιοσημείωτη δυνατότητα βελτίωσης των αποφάσεων και αποτελεσμάτων πολιτικής αν βασιστούμε στον πολυδιάστατο χαρακτήρα της ευημερίας. Αν εστιάσουν στα αποτελέσματα που μπορούν να επιτευχθούν στις πολλαπλές διαστάσεις που έχουν σημασία για τους ανθρώπους, οι υπεύθυνοι χάραξης πολιτικής μπορούν να εντοπίσουν καλύτερα τους τομείς όπου επιτυγχάνονται καλές επιδόσεις, να εντοπίσουν εγκαίρως τις προκλήσεις και τους προβληματικούς τομείς και να θέσουν προτεραιότητες πιο αποτελεσματικά.
Ως «οικονομία της ευημερίας» μπορεί να ορισθεί μια οικονομία η οποία:
(i) διευρύνει τις ευκαιρίες που διαθέτουν οι άνθρωποι για ανοδική κοινωνική κινητικότητα και για βελτίωση της ζωής τους στις διαστάσεις που έχουν μεγαλύτερη βαρύτητα γι’ αυτούς·
(ii) διασφαλίζει ότι αυτές οι ευκαιρίες μεταφράζονται σε αποτελέσματα ευημερίας για όλα τα τμήματα του πληθυσμού, μεταξύ άλλων για όσους βρίσκονται χαμηλά στην κλίμακα κατανομής.
(iii) μειώνει τις ανισότητες· και (iv) διασφαλίζει περιβαλλοντική και κοινωνική βιωσιμότητα.
Η πηγή του κειμένου είναι διαθέσιμη εδώ.
Με βάση τα στοιχεία που παρουσιάζονται στο ινφογράφημα, να εξηγήσετε σε ένα σύντομο κείμενο 100 λέξεων τους λόγους για τους οποίους η βιώσιμη οικονομική ανάπτυξη και η ευημερία εξαρτώνται όλο και περισσότερο στις σύγχρονες κοινωνίες από την κοινωνική προστασία, την ισότητα των φύλων, την υγειονομική περίθαλψη και την εκπαίδευση και κατάρτιση. Να παρουσιάσετε την εργασία της σε επόμενο μάθημα στους/στις συμμαθητές/-τριες σας στην ολομέλεια της τάξης.